laion/Wikipedia-Exotic huggingface dataset:
Merilin Paalo

Merilin Paalo (sündinud 6. jaanuaril 1992) on eesti võrkpallur. Ta on alates 2021. aastast olnud Eesti võrkpallikoondise liige ja hooajast 2022/23 mänginud Eesti meistriliiga naiskonda TalTech. Noorteklassides esindas Paalo omavanuste Eesti meistri- ja karikavõistlustel Pärnu Spordikooli võistkonda, kellega teeniti mitmeid medaleid. Nende peatreeneriks oli Helju Sutt. Ta kuulus aastatel 2006–2009 Eesti omavanuste noortekoondisse, kelle vanemtreeneriks oli Merle Keerutaja. Koondisega osaleti omavanuste Balti matšil, kus võideti kuld (2007). Paalo liitus esmakordselt Eesti võrkpallikoondisega 2021. aastal. 2022. aastal kaasa ei teinud töö tõttu. Koondises on ta võitnud 2023. aastal Euroopa Hõbeliiga. Ta on koondises vastavalt vajadusele mänginud libero või nurgaründaja positsioonil. Balti liiga 2011/12 Pärnu võrkpalliklubiga 2017/18 TÜ/Eedeniga 2019/20 TalTech/Tradehousega 2020/21 TalTech/Tradehousega Eesti meistrivõistlused 2009/10 Pärnu võrkpalliklubiga 2011/12 Pärnu võrkpalliklubiga 2017/18 TÜ/Eedeniga 2018/19 TalTech/Tradehousega 2020/21 TalTech/Tradehousega 2021/22 TLÜ/Kikasega 2022/23 TalTech/Tradehousega Eesti karikavõistlused 2011/12 Pärnu võrkpalliklubiga 2017/18 TÜ/Eedeniga 2018/19 TalTech/Tradehousega 2019/20 TalTech/Tradehousega 2020/21 TalTech/Tradehousega 2022/23 TalTech/Tradehousega 2023/24 TalTechiga Merilin Paalo Sporditulemused (vaadatud 11.08.2023). Tüdrukud 92 Eesti Võrkpalli Liidu arhiiv (vaadatud 23.07.2023). Noorte Balti matšilt kaks esikohta ja kaks hõbedat Eesti Päevaleht Sport, 29.10.2007. Emilie Haljas: Võiduka võrkpallinaiskonna liige Merilin Paalo: Kõik need aastad olen neile kaasa elanud, nüüd saan olla ise osa sellest Pärnu Postimees Sport, 28.06.2023. Anu Säärits: Eesti naiste võrkpallikoondis jõudis pika lahingu abil Kuldliigasse ERR Sport, 25.06.2023. Merilin Paalo Mängija profiil CEV kodulehel Merilin Paalo Volleybox
Efektiivne kontsentratsioonitegur

Efektiivne kontsentratsioonitegur on mõiste tugevusõpetusest, mis näitab mingi detaili tugevuse alanemist pingekontsentraatori tõttu. Tugevuse alanemine määratakse pingekontsentraatorita detaili tugevuspiiri ja antud pingekontsentraatoriga detaili tugevuspiiri suhtega. Tähis k. k = σ B σ B k {\displaystyle k={\frac {\sigma _{B}}{\sigma _{Bk}}}} , kus σ B {\displaystyle \sigma _{B}} on pingekontsentraatorita detaili tugevuspiir σ B k {\displaystyle \sigma _{Bk}} on pingekontsentraatoriga detaili tugevuspiir. Katsed näitavad, et staatilisel koormamisel plastsetest materjalidest detailide jaoks praktiliselt k=1, seega pingekontsentraatori mõju on vaja arvestada ainult habraste, väheplastsete materjalide ning dünaamiliste koormuste puhul.
Kuld-kübarnarmik

Kuld-kübarnarmik (Hydnellum aurantiacum) on lehternahkiselaadsete seltsi sugukonda mütsnarmikulised kuuluv seente liik. Kuld-kübarnarmik andmebaasis eElurikkus
Ants Õnnis

Ants Õnnis (sündinud 17. jaanuaril 1956 Tallinnas) on eesti kontrabassimängija. Ta õppis viiulimängu aastatel 1964-1968 Nõmme Laste Muusikakoolis Peep Tõldsepa ja Tallinna Muusikakeskkoolis Paul Purga klassis. Lõpetas TMKK 1974. ja 1979. aastal TRK Kaupo Oldi kontrabassiklassi. Töötab alates 1975. aastast Eesti Riiklikus Sümfooniaorkestris (ERSO). Vajadusel mänginud ka mandoliini ja esinenud orkestri kontrabassikvartetis. ERSO koosseisus on ta esinenud Nõukogude Liidus, Soomes, Rootsis, Norras, Lätis, Leedus, Saksamaal, Prantsusmaal, Austrias, Inglismaal, Hiinas ja USAs. Lisaks on Õnnis teinud kaasa 21. sajandi orkestri, Põhjamaade sümfooniaorkestri ja Haapsalu promenaadiorkestri koosseisus. 1980. aastatel oli ta mitme kultuuriasutuse ringijuht. Sai 1986. aasta noorte lavajõudude ülevaatusel III preemia. Tegutses levimuusikuna Tallinna restoranides  Kungla, Nõmme, Vana Toomas, Raeköök, baar-varietee Tallinn (1975-1987), ansamblites Kontor (1980-1990), Park (1989-1992), LustFest (1995), Kirss Garden (2000) ja Evermen (2003-2019, esinemised soome ja rootsi laevadel). Levimuusikuna on Õnnis andnud kontserte Nõukogude Liidus, Soomes, Rootsis, Hollandis ja Saksamaal. Suupilliklubi Piccolo liige aastast 2007. Võtnud osa enamikust Pärnu suupillifestivalidest ja suvekursustest. Pärnu suupillifestivali laureaat kromaatilise suupilli kategoorias aastatel 2008 ja 2012. Ants Õnnis mängib sooloinstrumendina ka mandoliini. Tõsisem huvi tekkis selle vastu 2013. aastal, kui ta kutsus ellu ansambli Beati Mandolini. Isa ja poja Anto Õnnise eestvedamisel tegutsevas ansamblis domineerib mandoliini kõla ja bel canto-laul ning selle repertuaari moodustab klassikalise muusika ja Itaalia rahvamuusika süntees. Tema juhtimisel on seitsmeliikmeline Beati Mandolini välja andnud kolm plaati: Mandoliini ja lauluga läbi Sitsiilia (2015), Itaalia värvid (2019) ja Rõõmsad jõulud igal pool (2022). Ants Õnnise tähtsaim tegevus on osalemine ERSO kontrabassirühmas. Ta on öelnud: „Oma parimad muusikalised õpetused ja kogemused olen saanud maailma silmapaistvaimate dirigentide taktikepi all mängides. See on erakordne kogemus – tänu ERSOle ja oma kolleegidele olen saanud olla mitmekülgne muusik ja kasulik oma muusikutest sõpradele“. Ants Õnnise isa Aksel Õnnis (26.04.1922 Paldiski – 18.04.2006 Tallinn) oli elukutseline autojuht. Muusikahuvilisena mängis tuletõrje puhkpilliorkestris klarnetit ning harjutas iseseisvalt mandoliini ja kitarri. Ema Lehti Õnnis (Tammet) (13.05.1929-24.03.2007 Tallinn) ja kõik tema õed ja vennad olid vabal ajal väga laululembelised. Igapäevane töö oli tal toitlustamine. Ants Õnnisel on poeg Anto Õnnis ja tütar Ave-Õnne Jalakas. Eesti Biograafiline Leksikon. Tallinn: Eesti Entsüklopeediakirjastus. 2008. Lk 575–576. ISBN 978-9985-70-299-4. "Beati Mandolini - Mandoliini ja lauluga läbi Sitsiilia [CD]". www.lasering.ee. Vaadatud 14. augustil 2023. "Itaalia värvid [CD]". www.lasering.ee. Vaadatud 14. augustil 2023. "Rõõmsad jõulud igal pool [CD]". www.lasering.ee. Vaadatud 14. augustil 2023. https://erso.ee/koosseis/ants-onnis/
Juri Ess

Dr. Juri Ess (sündinud 2. detsembril 1985) on eesti liiklusekspert, teadlane ja ettevõtja. Juri Ess kaitses 2022. aastal Tallinna Tehnikaülikoolis doktoritöö teemal "Liikluskäitumise analüüs ja targa ülekäiguraja tõhususe hindamine jätkusuutliku liiklusohutuse parandamiseks". Juri Ess on alates 2019. aastast Liikluslabi juhatuse liige ja tegevjuht. 31. mail 2022 valiti Juri Ess Eesti Autokoolide Liidu juhatuse liikmeks 4-ks aastaks. Juri Ess viib läbi mootorsõidukijuhi õpetaja täienduskoolitusi ja erikursuseid Tallinna Tehnikaülikoolis. Juri Ess sai Transpordiametilt auhinna "Aasta Innovatsioon Liiklusohutuses 2022" Teadus kolme minutiga 2016. aasta laureaat teemaga "Liikluskorraldus ja -õnnetuste ennetamine". Saarmann, Tanel (17. detsember 2022). "Eestlase doktoritöö. Kas nutikas ülekäigurada aitaks liiklejaid ka lumeuputuse ajal?". Ärileht. Vaadatud 15. augustil 2023. "e-Äriregister – Liikluslab Baltic OÜ". e-Äriregister. Vaadatud 15. augustil 2023. "Meist". liikluslab.ee. Vaadatud 15. augustil 2023. "Juhatus". Eesti Autokoolide Liidu veebileht. Vaadatud 15. augustil 2023. "Mootorsõidukijuhi õpetaja täienduskoolitus | TalTech". taltech.ee. Vaadatud 15. augustil 2023. "CE-kategooria mootorsõidukijuhi õpetaja erikursus | TalTech". taltech.ee. Vaadatud 15. augustil 2023. "D-kategooria mootorsõidukijuhi õpetaja erikursus | TalTech". taltech.ee. Vaadatud 15. augustil 2023. "Selgusid 2022. aasta ohutusalase auhinna saajad". Transpordiamet. Vaadatud 15. augustil 2023. "Teadus kolme minutiga", Vikipeedia, 30. juuni 2022, vaadatud 15. augustil 2023
Maninghen-Henne

Maninghen-Henne on vald Põhja-Prantsusmaal Pas-de-Calais' departemangus. Maninghen-Henne asub u. 8 km Boulogne-sur-Merist kirdes, teede D242 ja D233 ristumiskoha ümbruses. St. Martini kirik, pärineb 19. sajandist. Tuuleveski. Kaks 17. sajandi talumaja. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Tosna

Tosna (vene Тосна, soome Tusinajoki, Tuusnanjoki) on jõgi Euroopas Venemaa Leningradi oblastis. Voolab valdavalt põhja, suubub vasakult Neevasse. Pikkus 127 km. Jõe lähedal asub Krasnõi Bori asula.
ERP

ERP või Erp võib viidata järgnevale: ERP, ettevõtte ressursside planeerimise tarkvara Erp (Ariège), asula Prantsusmaal Ariège'i departemangus Erp (Erftstadt), küla Saksamaall Erfstadtis Erp (Põhja-Brabant), küla Madalmaades Põhja-Brabanti provintsis Van Erp
Hüatsindisinine

Hüatsindisinine (prantsuse keeles bleu jacinthe), ka hüatsindililla on harv värvinimetus, mida kasutatakse peamiselt moesõnavaras. Tähistab violetjat sinist, hariliku hüatsindi õie värvust. Värvus on karakterilt rõõmus ja lootusrikas. Värvinimetus esineb nii 1930. aastate kui ka tänapäeva Eesti moesõnavaras Hüatsint (Hyacinthus orientalis) Metsikud hüatsindid Lilla hüatsindi õis Prantsuskeelne värvinimetuste portaal pourpre.com annab hüatsindisinise (bleu jacinthe) vasteks toonivahemiku mis jääb heleda lillakassinise ja jaheda helerohelise vahele                          . RAL Design värvitoon 280 40 45 Hyazintenblau on asuursinise taoline kergelt lillakas sinine      , toon 280 80 10 Hyazinthenweißblau väga kahvatu valkjaslilla      ja toon 290 50 25 Hyazinthenlila kerge hele sinakaslilla      . Pantone värvitoon 17-3619 Hyacinth on kergelt punakas, sirelililla taoline heledam lilla      , toon 18-3331 Hyacinth violet selle tumedam variant      . Bleu jacinthe. - pourpre.com https://www.ralcolorchart.com/ral-design/ral-280-40-45 Ringi ümber moe. - Päewaleht, 4. aprill 1937 FOTOD JA VIDEO! Suur ülevaade Baltika kevadmoest: Mosaic rabas julge stilistikaga, Bastion üllatas maheda klassikaga. - Anne ja Stiil, 08.03.2017 Bleu jacinthe. - pourpre.com https://www.ralcolorchart.com/ral-design/ral-280-80-10 https://www.ralcolorchart.com/ral-design/ral-290-50-25 https://www.pantone.com/eu/en/color-finder/17-3619-TCX[alaline kõdulink] https://www.pantone.com/hk/en/color-finder/18-3331-TCX[alaline kõdulink]
Marquise

Marquise on vald Põhja-Prantsusmaal Pas-de-Calais' departemangus. Marquise on põllumajandus-, karjääri- ja kergetööstuslinn, mis asub umbes 16 km Boulogne-sur-Merist kirdes, teede D191, D231 ja D238 ristumiskoha ümbruses. Slacki jõgi voolab läbi valla, nagu kulgeb ka Autoroute A16. Marquise-Rinxenti raudteejaamal on raudteeühendused Calais' ja Boulogne-sur-Meriga. Olles kuni 1346. aastani osa flaamikeelsest territooriumist, sai Marquise kuningas Edward III ajal pärast Crécy lahingut Inglise krahvkonnaks ja kuusnurkne kellatorn pärineb inglise ajast. 1420. aastal abiellus kuningas Henry V Marquise'i agulis Leulinghenis, mille kirikut läbis Prantsuse-Inglise piir, Charles VI tütre Catherine de Valois'ga. Marquise pälvis riikliku meedia tähelepanu 2006. aasta sügisel, kui kohalik sandarmeeria otsis välja Maurice Boiteli kuulsa maali, mis varastati 40 aastat varem ja viidi Prantsusmaalt välja. St. Martini kirik, pärineb 13. sajandist. Vesiveski ja häärber 17. sajandist. Marmorikarjäärid. Sõjakalmistu. Alphonse Pinart, maadeavastaja, sündis seal 1852. aastal. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Izumi (Kagoshima)

Izumi (jaapani 出水) on linn Jaapanis Kagoshima prefektuuris. Asub Yatsushiro mere ääres. Linn moodustati 1954. aastal, 2006. aastal liideti Noda ja Takaono linn. Elanike arv on 50 804 (1. juuli 2023). 鹿児島県／月報（毎月推計人口）, vaadatud 31.03.2021. Izumi koduleht
Lihhi ahelik

Lihhi ahelik ehk Surami ahelik (gruusia ლიხის ქედი (Lihhis khedi)) on mäestik Gruusias. Kulgeb edela-kirde suunas. Kõrgus kuni 1925 meetrit. Ühendab Suur- ja Väike-Kaukasust. Üle Lihhi aheliku pääseb läbi 949 m kõrgusel asuva Surami kuru, mis ühendab Ida- ja Lääne-Gruusiat.
Rayan Aït-Nouri

Rayan Aït-Nouri (sündinud 6. juunil 2001 Montreuil's) on Prantsusmaal sündinud Alžeeria jalgpallur, kes mängib vasakkaitsjana Inglismaa Premier League'i klubis Wolverhampton Wanderers ja Alžeeria jalgpallikoondises. Ta alustas klubikarjääri Prantsusmaal. 2016. aastal liitus ta Angers'ga, kellega sõlmis 2018. aasta veebruaris esimese profilepingu. Angers' põhimeeskonnas debüteeris ta Prantsusmaa kõrgliigas 25. augustil 2018 mängus Paris Saint-Germaini vastu. 2020. aasta oktoobris läks ta Angers'st laenule Wolverhampton Wanderersi. Inglismaa kõrgliigas debüteeris ta sama aasta 20. oktoobril mängus Crystal Palace'i vastu ja lõi selles mängus kohe ka värava. 2021. aasta juulis sõlmis ta Wolverhampton Wanderersiga püsiva viieaastase lepingu. Aastatel 2018–2020 mängis Aït-Nouri Prantsusmaa noortekoondistes. 2023. aasta jaanuaris otsustas ta Alžeeria jalgpallikoondise kasuks. Alžeeria koondises tegi ta debüüdi 23. märtsil 2023 Aafrika rahvaste karikavõistluste mängus Nigeri vastu. "Wolves complete signing of Aït-Nouri". Wolverhampton Wanderers F.C. 4. oktoober 2020. "Rayan Aït-Nouri a choisi la sélection d'Algérie". L'Équipe (prantsuse). 3. jaanuar 2023. Profiil Wolverhampton Wanderersi kodulehel
Nora Lember

Nora Lember (sündinud 31. oktoobril 2005 Saaremaal) on eesti võrkpallur. Ta on alates 2022. aastast kuulunud Eesti naiste võrkpallikoondisse ning hooajast 2020/21 mänginud Audentese SG/Noortekoondises. Noorteklassides esindab Lember Selver Tallinn Spordikooli, kus on treeneriteks Sten Esna ja Laos Lukas. Võistkonnaga osaletakse omavanuste Eesti karika- ja meistrivõistlustel ning on tuldud mitmekordseks Eesti meistriks ja karikavõitjaks. Aastatel 2019–2022 kuulus ta Eesti omavanuste noortekoondisse (sündinud 2004 ja hiljem), kelle peatreeneriks oli Anatoli Kuprijanovits. Alates 2022. aastast on Lember kuulunud Eesti naiste võrkpallikoondisse. Ta on Eestit esindanud Euroopa liigas kahel turniiril ning võitnud Hõbeliiga 2023. aastal. Ta on koondises mänginud nii diagonaal- kui nurgaründaja positsioonil. Eesti meistrivõistlused 2021/22 Audentese SG/Noortekoondisega Eesti karikavõistlused 2020/21 Audentese SG/Noortekoondisega 2021/22 Audentese SG/Noortekoondisega Nora Lemberi onu on endine Eesti võrkpallikoondise sidemängija Veiko Lember. Elisabeth Siivelt: 17-aastane Nora Lember unistab karjäärist välismaal. „ Äge oli treenida mängijatega, keda Instagramis aastaid jälginud olen!“ Delfi Sport, 07.06.2023. Nora Lember Sporditulemused (vaadatud 15.08.2023). Rahvusnaiskond alustab Hõbeliigat võõrsil Portugali vastu Delfi Sport, 24.05.2022. Eesti naiste võrkpallikoondis jõudis pika lahingu abil Kuldliigasse ERR Sport, 25.06.2023. Nora Lember Mängija profiil CEV kodulehel Nora Lember Volleybox
Wallace'i joon

Wallace'i joon on Indo-Malai riikkonna ja Wallacea vaheline mõtteline piir, mis eraldab sealseid loomastikke. Läänes elavad asiaatsed liigid, idas on need päritolult aga segunenud austraalsete liikidega. 1859. aastal mõtestas erinevuse loodusteadlane Alfred Russel Wallace, kuigi nimetuse andis sellele hiljem bioloog Thomas Henry Huxley. Üleminekuvööndi selgelt eristuvat jagunemist nii maismaaimetajate kui lindude puhul märkas Wallace oma reisidel nn Ida-Indiasse. Piirjoon kulgeb tänastes Indoneesiale kuuluvates vetes, näiteks Kalimantani ja Sulawesi vahelt Makassari väinas. Bali ja Lomboki vahelisest kitsast Lomboki väinast jõuab see India ookeanisse. Biogeograafiliseks kontrastiks piisas sealsest 20–40 km kitsast kuid 250 m sügavast sügavikust Bali merest. Wallace'i joon on üks paljudest piiridest, mille alates 19. sajandi keskpaigast on tõmmanud loodusteadlased ja bioloogid. Mõtteliste joonte eesmärk on määratleda Malai saarestiku piirangud florale ja faunale. Australaasia riikkond Lydekkeri joon Weberi joon
Balloonfest '86

Balloonfest '86 oli 1986. aastal Clevelandis Ohio osariigis (Ameerika Ühendriigid) toimunud festival, mille käigus lasti lendu üle 1,4 miljoni heeliumiga täidetud õhupalli. Maailmarekordi püstitamise korraldas United Way, mis on mittetulunduslikku rahakogumist koondav rahvusvaheline võrgustik. Üritus, mille eesmärk oli rahaliste vahendite kogumine kahjutu reklaamitrikina, leidis aset 27. septembril umbes kell 13.50. Lahtilastud mitmevärvilised õhupallid triivisid aga tuulega tagasi linna, maandudes nii ümbruskonnas kui ka Erie järves ning Kanada keskprovintsides. Need põhjustasid probleeme liiklusele ja lähedalasuvale lennujaamale Burke Lakefront Airport. Üritus häiris ka Ameerika Ühendriikide rannavalve tööd järvel kahe paadisõitja otsimisel, kes hiljem leiti uppununa. Selle tulemusena esitati korraldajatele ja linnavalitsusele kohtuasjad, milles nõuti miljonite dollarite suurust kahjutasu, kuigi korraldamise kulud ületasid niigi tulusid. Inimesi ehmatati rohkesti, toimus mitmeid liiklusõnnetusi, viga sai ka hobuseid. Guinnessi rekordite raamat mainis seda ettevõtmist maailmarekordina 1988. aasta väljaandes “kõigi aegade massilisema õhupallide lendulaskmisena”, nende andmeil lasti taevasse 1 429 643 õhupalle. Balloonfesti kajastamine on toimunu tagajärjel muutunud üha negatiivsemaks. Kaasnevalt ei mõõda Guinness World Records enam õhupallide heitmisi. 2018. aastal valmis intsidendist lühidokumentaalfilm “Balloonfest”. Õhupallid Balloonfest 1986, the spectacle that became a debacle: Cleveland Remembers (video) Where truth ends and fake news begins on Cleveland’s 1986 Balloonfest: Letter from the Editor
2023. aasta naiste jalgpalli maailmameistrivõistlused

2023. aasta naiste jalgpalli maailmameistrivõistlused on 9. maailmameistrivõistlused naiste jalgpallis. Need toimuvad Austraalias ja Uus-Meremaal 20. juulist 20. augustini. Esimest korda toimuvad naiste jalgpalli maailmameistrivõistlused kahes riigis. Maailmameistrivõistlustel osaleb esimest korda 32 naiskonda, mis oli kaheksa võrra rohkem kui eelnenud korral, 2019. aastal. Hispaania v Rootsi Austraalia v Inglismaa 1. poolfinaali kaotaja v 2. poolfinaali kaotaja 1. poolfinaali võitja v 2. poolfinaali võitja "Stadium Australia". FIFA.com. Vaadatud 7. detsembril 2022. "Sydney Football Stadium". FIFA.com. Vaadatud 7. detsembril 2022. "Brisbane Stadium-womens-world-cup-2023". FIFA.com. Vaadatud 7. detsembril 2022. "Eden Park". FIFA.com. Vaadatud 7. detsembril 2022. "Wellington Regional Stadium". FIFA.com. Vaadatud 7. detsembril 2022. "Melbourne Rectangular Stadium". FIFA.com. Vaadatud 7. detsembril 2022. "Perth Rectangular Stadium". FIFA.com. Vaadatud 7. detsembril 2022. "Hindmarsh Stadium". FIFA.com. Vaadatud 7. detsembril 2022. "Dunedin Stadium". FIFA.com. Vaadatud 7. detsembril 2022. "Waikato Stadium". FIFA.com. Vaadatud 7. detsembril 2022. Ametlik koduleht
Mõkola Žõrnov

Mõkola Žõrnov (Микола Миколайович Жирнов; sündinud 2. mail 1966 Stephanavanis) on Ukraina sõjaväelane. Ta oli esimene 2020. aastal moodustatud Ukraina relvajõudude toetusüksuste väejuhatuse ülem. 2020 - kindralmajor Президент: Обороною Києва займатиметься досвідчений генерал (vaadatud: 15.08.2023) У Збройних Силах України створено нові командування (vaadatud: 15.08.2023) УКАЗ ПРЕЗИДЕНТА УКРАЇНИ №346/2020. 2. Присвоїти військове звання генерал-майора: полковнику ЖИРНОВУ Миколі Миколайовичу - командувачу Сил підтримки Збройних Сил України; 23.08.2020
Adilcevaz

Adilcevaz (kurdi Elcewaz, armeenia Արծկէ (Artskē)) on linn Türgi idaosas Bitlisi provintsis. Asub Vani järve põhjakaldal. 2021. aastal oli linna elanike arv 15 193. Elanikud on peamiselt kurdid.  Adilcevaz – pildid, videod ja helifailid Wikimedia Commonsis https://www.adilcevaz.bel.tr/
Sarki saar

Sark (inglise keeles; prantsuse keeles Sercq, normanni keele sarki dialektis Sèr, Cerq) on Guernsey koosseisus Briti kroonile kuuluv saar La Manche'i väinas, üks Kanalisaartest. Sarki pindala on 5,15 km². Saar on kaljune, kuni 114 m kõrge. Saarel on umbes 600 elanikku. Saarel kaotati feodaalkord aastal 2008. Saarel on keelatud autotransport. Transpordivahenditena kasutatakse traktoreid, jalgrattaid ja mopeede. 2011. aastal tunnistas Rahvusvaheline Tumeda Taeva Ühing saare esimeseks tumeda taevaga saareks. Sark kuulus antiikajal gallialastele, kuni Rooma riik nad 56 eKr allutas. Rooma riigi languse järel kuulus Sark nähtavasti bretoonidele, kuni 933 läks Normandia koosseisu. Kui Normandia vallutas 1066 Inglismaa, läks Sark samuti Inglismaa koosseisu. Alates 13. sajandist (vaheaegadega) oli Sark mereröövlite keskus. Neist esimene oli munk Eustace, kellele John Maata andis 30 laeva, et see rüüstaks Prantsusmaa rannikut, aga Eustace ei piirdunud üksnes Prantsusmaa rannikuga, vaid ründas ka Inglismaa rannakülasid. Vahepeal oli Sarkil mungaklooster, seejärel oli ta inimtühi. 1565 andis Elizabeth I Hellier de Carteret'le loa asustada saarele 40 peret tingimusel, et nad hoiavad saarelt piraadid eemale. 1844 püüdis Sarki isand Ernest le Pelley asutada saarele hõbedakaevandust ja pantis selleks saare kohalikule ettevõtjale John Allairele. Hõbedat Sarkil ei olnud, kompanii läks pankrotti ja le Pelley ei suutnud võlga tagasi maksta. 1849 müüs tema poeg Pierre Sarki 6000 naelsterlingi eest John Allaire'i tütrele ja pärijale Marie Collingsile, kellest sai järgmine Sarki omanik. Teise maailmasõja ajal oli Sark, nagu ka ülejäänud Kanalisaared, 1940–1944 Saksamaa poolt okupeeritud. Sarki isandate loend Sark agrees switch to democracy. BBC News, 22.02.2008. Ott Heinapuu. Euroopa autovaba feodalismi viimane kants võttis vastu demokraatia. Eesti Päevaleht Online, 11. detsember 2008.  Sarki saar – pildid, videod ja helifailid Wikimedia Commonsis
Valge maagia

Valge maagia on üleloomulike jõudude või maagia kasutamine omakasupüüdmatutel eesmärkidel. Valge maagia praktiseerijatele on antud tiitleid nagu ravitsejad, valged nõiad. Paljud neist inimestest väitsid, et neil on võime selliseid asju teha teadmiste või jõu tõttu, mis anti neile edasi pärilike liinide kaudu või mõne sündmuse kaudu hilisemas elus. Valget maagiat praktiseeriti tervendamise, õnnistamise, loitsude, palvete ja laulude kaudu. Valge maagia on pahatahtliku musta maagia heatahtlik vaste. Robert M. Place esitab oma 2009. aasta raamatus "Maagia ja alkeemia" nii musta kui ka valge maagia laia kaasaegse määratluse, eelistades viidata neile kui "kõrgele maagiale" (valge) ja "madalale maagiale" (must), mis põhineb peamiselt neid rakendava praktiku kavatsustel. Tema definitsioon väidab, et valge maagia eesmärk on "teha head" või "viia praktiseerija kõrgemasse vaimsesse seisundisse", milleks on valgustumine või teadvuse kõrgeim seisund. Ta tunnistab siiski, et see laiem määratlus ("kõrge" ja "madal") kannatab eelarvamuste käes, kuna heade kavatsustega rahvamaagiat võidakse pidada "madalaks", samas kui tseremoniaalset maagiat, mis hõlmab kalleid või eksklusiivseid komponente, võib mõni pidada "kõrgeks". maagiaks", olenemata kavatsusest. Place'i järgi oli kogu eelajalooline šamanistlik maagia valge maagia "aitamine" ja seega moodustab selle maagia põhiolemus kaasaegse valge maagia raamistiku: haiguste või vigastuste ravimine, tuleviku ennustamine või unenägude tõlgendamine, kadunud asjade leidmine, vaimude rahustamine, ilma või saagi kontrollimine ning õnne või heaolu loomine. Miller, JL (2010). "Practice and perception of black magic among the Hittites" (PDF). Altorientalische Forschungen. 37 (2). DOI:10.1524/aofo.2010.0015. S2CID 162843793. Vaadatud 15. mail 2020. Temple, Ian. Magic and the Common People of Early Modern Europe. Magic and Alchemy by Robert M. Place (Infobase Publishing, 2009)
Menneville (Pas-de-Calais)

Menneville (pikardi: Manneville) on vald Põhja-Prantsusmaal Pas-de-Calais' departemangus. Menneville asub u. 19 km Boulogne-sur-Merist kagus, teede D204 ja D215 ristumiskoha ümbruses. St. Omeri kirik, pärineb 18. sajandist. Keskaegse linnuse jäänused Mont Hulinil, ehitatud 1545. aastal ja purustatud 1678. aastal. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Nabringhen

Nabringhen (lääneflaami: Nameringem) on vald Põhja-Prantsusmaal Pas-de-Calais' departemangus. Nabringhen asub u. 19 km Boulogne-sur-Merist idas, teede N42, D224 ja D206 ristumiskoha ümbruses. St. Marguerite'i kirik, pärineb 16. sajandist. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Nesles

Nesles on vald Põhja-Prantsusmaal Pas-de-Calais' departemangus. Nesles asub umbes 19 km Boulogne-sur-Merist lõunas, teede D940 ja D215 ristumiskoha ümbruses. Autoroute A16 läbib valla territooriumi. Notre-Dame'i kirik, pärineb 16. sajandist. 16. sajandi la Haye' kindlustatud häärber. Mont Romain, feodaallinnus vallikraaviga. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021